open-index/open-wikipedia-markdown huggingface dataset:
De tyske kristne

**De tyske kristne**, på tysk **die Deutsche Christen**, forkortet **DC**, var en pseudoreligiøs, rasistisk, antisemittisk og nasjonalsosialistisk protestantisk organisasjon som ble opprettet av det tyske nazistpartiet NSDAP i 1932. Organisasjonen eksisterte innenfor det Tredje rike i et forsøk på å «misbruke» kristendommen til nasjonalsosialistisk propaganda. Organisasjonen inngikk som et ledd i nazistenes *[[Gleichschaltung]]*, hvor de prøvde å innføre totalitær kontroll over alle sider ved samfunnet, påtvinge samfunnet sin egen doktrine og tenkemåte og å kontrollere så mange sider som mulig av folks hverdagsliv.

Fra De tyske kristne oppstod Deutsche Evangelische Kirche (den tyske rikskirken) som var direkte styrt av det nasjonalsosialisiske regimet og hadde en egen «riksbiskop» (*Reichsbischof*), den protestantiske teologen Ludwig Müller (1883–1945).

Bekjennelseskirken ble dannet i opposisjon til De tyske kristne i 1932.


Fil:Bundesarchiv Bild 183-1985-0109-502, Kirchenwahl.- Propaganda der "Deutschen Christen" in Berlin.jpg|SA, nazistenes gatetropper,  med valgpropganda for *Deutsche Christen* utenfor St. Marienkirche i Berlin ved kirkerådsvalget 23. juli 1933. Valget førte til at flere protestantiske kirkesamfunn ble slått sammen i Tyskland. 
File:Bundesarchiv Bild 183-H25547, Wittenberg, Nationalsynode.jpg|*Landesbischof* («delstatsbiskop») Ludwig Müller, åpner en synode i Wittenberg 27. september 1933 med hitlerhilsen.
File:Bundesarchiv Bild 102-16219, Berlin, Dom, Einführung des Reichsbischofs.jpg|*Reichsbischof* («riksbiskop») Ludwig Müller i Berliner Dom 1934 taler til medlemmer i *Deutsche Christen*.


## Eksterne lenker
*
Brandenburg-Görden fengsel

**Brandenburg-Görden fengsel** (tysk: *Justizvollzuganstalt* *(JVA) Brandenburg an der Havel*) er et fengsel i bydelen *Görden* i byen Brandenburg an der Havel. Fengselet ble oppført 1928 til 1931.  Det ble til 1935 omdannet til det sikreste og mest moderne arresthus i Europa, med plass til omkring 1800 innsatte.

Fengselsområdet omfatter et museum over anlegget i den nasjonalsosialistiske perioden 1933 til 1945 (Zuchthaus Brandenburg-Görden). I denne perioden var nær 60 % av de innsatte politiske fanger. På begynnelsen av den andre verdenskrig kom dømte fra hele Europa til fengslet. Fra 1940 var fengslet også rettersted da det ble installert en giljotin i en av garasjene. Ca. 2030 mennesker ble henrettet i Brandenburg-Görlitz fengsel i løpet av krigsårene.

Etter avslutningen krigen ble fengselet tatt i bruk for arresterte motstandere av det rådende SED-regimet.

## Referanser


## Eksterne lenker
*
Ottilia Adelborg-prisen

**Ottilia Adelborg-prisen** er en svensk litteraturpris. Den utdeles av Gagnef kommune til minne om Ottilia Adelborg og ble etablert i 2000. Prisen utdeles annenhvert år til en barnebok-illustratør.

## Prismottagere
* 2000 Catarina Kruusval
* 2002 Lena Anderson
* 2004 Maj Fagerberg
* 2006 Eva Eriksson 
* 2008 Pija Lindenbaum
* 2010 Maria Jönsson

## Eksterne lenker
* Svenska barnboksinstitutet om prisen
Münsterland

**Münsterland** er et landskap og en historisk region i den nordlige delen av Nordrhein-Westfalen. Landskapet omfatter de fire Landkreise Kreis Steinfurt, Kreis Coesfeld, Kreis Warendorf og Kreis Borken, deler av enkelte andre kretser, og den kretsfrie byen Münster, som er sentrum i landskapet.
Aurora Leonor Jimenez Lorente

**Aurora Leonor Jimenez Lorente**, også kjent som **Aurora Jimenez Lorente**, (født 1964) er en norsk skuespillerinne av spansk opphav. Hun er opprinnelig fra Barcelona.

Fra 2007 til 2012 spilte hun hotellresepsjonisten Aurora i den norske TV-serien *[[Hotel Cæsar]]*, som gikk på TV 2. Hun har spilt mindre roller i en rekke andre TV-serier og spillefilmer, blant annet i *[[De usynlige|deUSYNLIGE]]* (2007), *[[Ulvenatten (film)|Ulvenatten]]* (2008) og *[[Den siste revejakta (film)|Den siste revejakta]]* (2008).

I NRK-serien *[[ORPS]]* (2009) spilte hun moren til Murmel, som var en av de sentrale barnerollene i serien.

I 2014 hadde hun en mindre rolle i en episode av TV-serien *[[Kampen for tilværelsen (norsk TV-serie)|Kampen for tilværelsen]]*.

## Referanser
Sauerland

**Sauerland** er et landskap og en fjellregion i Nordrhein-Westfalen og en liten del av Hessen. Landskapet omfatter mange skoger og er forholdsvis lite bebygd.
## Eksterne lenker
* 
*
Det internasjonale byrå for mål og vekt

**Det internasjonale byrå for mål og vekt** (fransk: **Bureau international des poids et mesures**, vanlig forkortelse **BIPM**) er en internasjonal organisasjon for standarder for mål og vekt. BIPM er en av tre organisasjoner etablert for å vedlikeholde SI-systemet under meterkonvensjonen. BIPM ble etablert i 1875 og holder til i Sèvres i Frankrike.

## Referanser


## Eksterne lenker
*
2010 i Danmark

__TOC__
Begivenheter i året **[[2010]] i [[Danmark]]**.

## Statsledere
* Monark – Margrethe II
* Statsminister– Lars Løkke Rasmussen

## Hendelser
* 1. januar – karikaturtegneren Kurt Westergaard utsettes for drapsforsøk i sin bolig.
* 9. februar – Connie Hedegaard utnevnes til ny EU-kommissær for klima.
* 10. september – Eksplosjonen på Hotel Jørgensen i København.

## Kunst og kultur
* 6. februar – Duoen Chanée og N'evergreen vinner Dansk Melodi Grand Prix med sangen «In a Moment Like This».
* 1.–4. juli – Roskilde-festivalen 2010

### Priser
* Beatriceprisen – Katrine Marie Guldager
* C.F. Hansen-medaljen – Erik Hansen
* Det Danske Akademis Store Pris – Jørn Riel
* Eckersbergmedaljen –
**Peter Callesen, billedhugger
**Kirsten Dufour og Finn Thybo Andersen, billedhuggere
**Anna Maria Indrio, arkitekt
**Thomas Carstens, arkitekt
**Nils Holscher, Mikkel Nordberg og Claus Sivager, arkitekter 
*Kulturministeriets Illustratørpris – Lilian Brøgger
* Modersmål-Prisen – Susse Wold
* Olaf Poulsens minnelegat – Anders G. Koch
* Thorvald Bindesbøll-medaljen – 
**Cecilie Manz, arkitekt
**Ove Rix, arkitekt

### Album
* 3. mai – Kim Larsen: *[[Mine damer og herrer (album)|Mine damer og herrer]]*
* 8. november – Anne Linnet: *Linnet's Jul*

### Bøker
* *Skrig under vand* – av Jeanette Øbro og Ole Tornbjerg. Romanen vant Politikens krimkonkurranse i 2010

### Film
* 19. februar – *En familie* instruert av Pernille Fischer Christensen mottar anmeldernes pris ved filmfestivalen i Berlin.

## Sport
* 31. januar – Danmarks lag kommer på femteplass i Håndball-EM 2010 for menn som arrangeres i Østerrike
* 20. mai – Danmark blir nummer åtte i ishockey-VM. Dette er Danmarks beste plassering noensinne.
* 21.–24. juli arrangeres The Tall Ships' Races i Aalborg.
* Danmark deltar i Vinter-OL med 17 sportsutøvere fra Danmark og 1 fra Grønland.

## Dødsfall
* 11. januar – Asger Stig Møller, forfatter (f. )
* 12. februar – Grethe Sønck, skuespiller og sanger (f. )
* 15. februar – Rigmor Mydtskov, fotograf (f. )
* 9. september – Bent Larsen, sjakkspiller (f. )
* 17. november – Tobias Faber, arkitekt og forfatter (f. )
* 26. november – Palle Huld, skuespiller (f. )
* 8. desember – Poul Andersen, fotballspiller (f. )
* 31. desember – Tove Maës, skuespiller (f. )

## Referanser
Gonzalo Rojas

**Gonzalo Rojas** (født 20. desember 1917, død 25. april 2011) var en chilensk poet.

Rojas var den sjuende sønn av en kullgruvearbeider, født i havnebyen Lebu i Chile. Som ungdom var han redaktør for forskjellige magasiner. Mellom 1938 og 1941 hadde Rojas en rolle i den surrealistiske gruppen Mandragora som ble grunnlagt av Braulio Arenas, Teófilo Cid og Enrique Gómez Correa. I 1948 publiserte han sin første bok med dikt som ble publisert i Santiago. Han mottok Cervantes-prisen i 2003.

Etter det chilenske statskuppet i 1973 ble Rojas tvunget til i eksil. Han ble også fratatt sin diplomatiske stilling og ble utestengt fra å drive undervisning ved enhver chilensk universitet. Men han fikk en stilling ved Universitetet i Rostock i Øst-Tyskland i stedet, samtidig som han underviste ved universiteter i Tyskland, USA, Spania og Mexico. Han kom tilbake til Chile igjen i 1979. Rojas ble ansett som en av de største moderne poeter fra Chile. Hans mange dikt ble oversatt til engelsk, tysk, fransk, portugisisk, russisk, italiensk, rumensk, svensk, kinesisk, tyrkisk og gresk. 

## Referanser
Dolores Fuller

**Dolores Fuller** (født 10. mars 1923, død 9. mai 2011) var en amerikansk skuespiller og låtskriver.

Fuller debuterte som skuespiller i en alder av ti år i 1933, da hun var med i en mindre scene i regissør Frank Capras film *It Happened One Night*. Fuller fikk tidlig erfaring som skuespiller på TV i serier som *Queen for a Day* og *The Dinah Shore Show*. Dolores Fuller utga sin selvbiografi: *A Fuller Life: Hollywood, Ed Wood and Me*, som ble skrevet sammen med forfatter Stone Wallace og hennes ektemann Philip Chamberlin, ble publisert i 2008.

## Referanser


## Eksterne lenker
*
Pål Bårdsson

**Pål Bårdsson** (fødselsdato ukjent, død 1. februar 1346) var en erkebiskop i Nidaros fra 1333 til sin død i 1346. Han var den eneste nordmann som ble dr. juris i middelalderen. Han begynte i prestetjenesten som kannik, deretter kapellan og så prost, før han ble valgt til erkebiskop. Han var kongens kansler i 1327-1333.

## Bakgrunn
Påls far het Bård, mens morens navn er ukjent. Pål nevnes i kildene for første gang i 1309, da han var kannik i Bergen. Fra 1313 blir han kalt magister, og han representerte Bjørgvin bispedømme i en rekke diplomatiske og juridiske oppdrag.

## Utdannelse
Fra rundt 1320 til 1326 oppholdt Pål seg i utlandet. Han tok doktorgrad ved universitetet i Orléans i Frankrike og fikk etter dette tittelen *professor utriusque juris*.

## Erkebiskop av Nidaros
Tilbake i Norge ble Pål kongens kansler og prost ved Mariakirken i Oslo. Da erkebiskop Eiliv Arnesson døde, valgte domkapitlet i Nidaros Pål til hans etterfølger. Julen 1333 ble han viet til erkebiskop i Avignon, der Paven hadde sete på den tiden.

Som erkebiskop var Pål opptatt av å styrke erkebispestolens makt, men samtidig unngå konflikt med kongemakten. Han hadde et godt forhold til kongen, Magnus Eriksson. Det ser også ut til at erkebiskop Pål hadde et godt forhold til sitt eget domkapittel. Pål arbeidet mye med å modernisere tiendeordningen ved å utvide grunnlaget for hva det kunne kreves tiende av. Politisk ble erkebispestolen stadig sterkere som institusjon under Pål. Det skyldtes både konflikter mellom kongen og verdslige stormenn, og at kongen og hoffet for det meste oppholdt seg utenfor Norges grenser.

## Referanser


## Litteratur
* Anne-Hilde Nagel (1980) *Norges Historie*. Bind 15: "Oversikter, årstall, tabeller". Oslo
* Artikkel på SNL
Ningbo–Taizhou–Wenzhou-banen

**Ningbo–Taizhou–Wenzhou-banen** (forenklet kinesisk: 甬台温铁路, tradisjonell kinesisk: 甬台溫鐵路, pinyin: *Yǒngtáiwēn Tiělù*) er en tospors elektrifisert høyhastighetsjernbane i provinsen Zhejiang langs østkysten av Folkerepublikken Kina.  Strekningen, som også kalles **Yongtaiwenbanen**, er oppkalt etter de tre viktigste byene den betjener: Ningbo, hvis kinesiske navnekortform er *Yong*, Taizhou og Wenzhou.  Strekningen er 282,4 kilometer lang.  Byggingen begynte i oktober 2005, og linjen åpnet for kommersiell trafikk den 28. september  2009.  Togene kommer opp i en topphastighet på 250 kilometer i timen, og korteste reisetid mellom Ningbo og Wenzhou tar en time og tolv minutter.

## Ruten
Strekningen løper langs Zhejiangs knudrete østkyst. Byene mellom endestasjonene er Fenghua, Ninghai, Sanmen, Linhai, Taizhou, Huangyan, Luqiao, Wenling, Yueqing, Yongjia og Ouhai.

Banen knytter an til en strekning mot Hangzhou (fra Ningbo), og en høyhastighetsstrekning til Fuzhou (fra Wenzhou).

## Historie
Ningbo-Taizhou-Wenzhou-banen er den første jernbane bygd langs Zhejiangs østkyst. Vanligvis anlegges Kinas høyhastighetslinjer langemed eksisterende konvensjonelle jernbanelinjer,men det var ingen jernbanestrekninger langs denne kysten tidligere. Historisk gikk transporten sjøverts eller innover i landet langs elver; terrenget er svært krevende langs kysten. 

## Ulykke i 2011
En jernbaneulykke fant sted den 23. juli 2011. Et høyhastighetstog fra Hangzhou mot Fuzhou fikk strømutfall og stanset i utkanten av Wenzhou, med den følge at et påfølgende tog fra Beijing Sør kort tid etter kjørte inn i det bakfra. Tapene var 35 døde og 211 skadede.

## Referanser
Benelli

**Benelli Armi SpA** er en italiensk våpenprodusent etablert i 1967.

Selskapet holder til i Urbino, og er kjent for å produsere høykvalitets-hagler for både militære, politi og sivile over hele verden.

## Våpen
;Hagler

* Benelli M1 (kaliber 12 & 20)
* Benelli M2 (kaliber 12 & 20)
* Benelli M4 Super 90 (kaliber 12)
* Benelli Raffaello (kaliber 12)
* Benelli Raffaello CrioComfort (kaliber 12 & 20)
* Raffaello Crio 28 (kaliber 28)
* Benelli Vinci (kaliber 12)
* Benelli Montefeltro (kaliber 12 & 20)
* Super Black Eagle & Super Black Eagle II) (kaliber 12)
* Super Sport (Kaliber 12)

;Pumpe-hagler
* Benelli Nova (kaliber 12 & 20)
* Benelli Supernova (kaliber 12)
* Benelli M3 (kaliber 12 & 20)

;Rifler
* Benelli Argo 
* Benelli MR1 
* Benelli R-1

;Konkurransepistoler

* Benelli MP 90 S (kaliber .22 Long Rifle)
* Benelli MP 90 S (kaliber .32 S&W Long)
* Benelli MP 95E 22 (kaliber .22 Long Rifle)
* Benelli MP 95E 32 (kaliber .32 S&W Long)

;Pistoler
* Benelli B76

;Luftpistoler
* Benelli Kite

;Maskinpistoler
* Benelli CB M2

## Eksterne lenker
*
Fritz Henßler

**Friedrich Wilhelm Henßler**, populært kalt **Fritz Henßler** (født 12. april 1886 i Altensteig, død 4. desember 1953 i Witten) var en tysk sosialdemokratisk politiker (SPD). Han var innvalgt i Nordrhein-Westfalens landdag og Forbundsdagen, og var også overborgermester i Dortmund.

## Referanser
Karl Koch (teolog)

**Jakob Emil Karl Koch** (født 6. oktober 1876 i Witten, død 28. oktober 1951 i Bielefeld) var en tysk evangelisk teolog, medlem av den bekjennelseskirken, og fra 1945 til 1949 prest i den evangeliske kirke i Westfalen i Bielefeld.

## Referanser
Johannes Gronowski

**Johannes Gronowski** (født 4. februar 1874 i Graudenz i Preussen i Tyskland, død 27. august 1958 i Paderborn) var en tysk politiker som representerte Deutsche Zentrumspartei og CDU. Fra 1922 til 1933 var han overpresident i provinsen Westfalen i Fristaten Preussen.

## Liv og virke
### Bakgrunn
Johannes Gronowski kom fra enkle kår, og faren døde før gutten ble født. Etter folkeskolen fikk han i lære som maskin- og bygningsmetallfagarbeider. Han kvalifiserte seg ytterligere ved kveldskurs arrangert av den katolskre fagforeningsbevegelse.

Under inntrykk fra dannelsesarbeidet organisert av det i 1890 grunnlagte *[[Volksverein für das katholische Deutschland]]* innrettet Gronowski det første «Volksbüro» (*folkebyrå*) i Dortmund, som var en hjelpe- og rådgivertjeneste for arbeidere angjeldende sosialforsikring og arbeidsvern.

I 1902 overtok han som leder av det arbeidersekretariatet i Dortmund-Hörde. Fire år etter grunnla han den første Katholischer Arbeiterverein i Dortmund.

### Politiker
I 1905 ble Johannes Gronowski som medlem av partiet Zentrum innvalgt i Dortmunds byrepresentantskapsforsamling, og den 16. juni 1908 til det prøyssiske representanskapshus, og satt i dette frem til 1918.

Han ble i 1919 medlem av den prøyssiske lovgivende lasndsforsamling, og var deretter fra 1921 til 1933 medlem av Den prøyssiske landdagen, og ble valgt inn både i parti- og fraksjonsledelsen. Fra 1922 til 1933 var han Oberpräsident for den prøyssiske provins Westfalen. Han engasjerte seg fremfor alt i sosialpolitiske spørsmål og var å regne til venstrefløyen i sitt parti.

Etter nazistenes maktovertagelse ble han allerede den 22. februar 1933 tilsidesatt og pensjonert.

Gronowski hørte til de ledende medlemmer av Kölner Kreis.

Etter Annen verdenskrig var han en av grunnleggerne av CDU i den britiske okkupasjonssone. Fra 1948 til 1951 var han *Landesvorsitzender* for *[[CDU Nordrhein-Westfalen|CDU Westfalen-Lippe]]*. Fra 1946 til 1950 og seretter fra 28. desember 1953, da han trådte inn for den avdøde Josef Schrage, til 4. juli 1954, var han medlem av Landtag Nordrhein-Westfalen.

Gronowski døde 17. august 1958.

## Referanser


## Eksterne lenker
* 
* Biographie im Portal *Westfälische Geschichte*
* *[http://www.kas.de/wf/de/71.8392/ Gronowski, Johannes] * im Projekt *Geschichte der CDU* der Konrad-Adenauer-Stiftung
Synode (evangelisk kirke)

**Synode** er en betegnelse på det kirkelige selvstyre innenfor de evangelisk-lutherske kirker i Tyskland. Innenfor de enkelte Landkirker snakker man om Landssynoder eller Kirkesynoder (som i Hessen-Nassau), og på det sentrale, nasjonale plan om dekanats-synoder eller kretssynoder.
Arne Skjånes

**Arne Skjånes** er navnet til flere personer:

* Arne Skjånes (1895–1977), norsk prost, forfatter og salmedikter
* Arne Skjånes (1929–2003), norsk sogneprest og sønn av Arne Skjånes (1895–1977)
Guri Kogstad

**Guri Kogstad** (født 5. mai 1961) er en norsk tidligere svømmer.

Hun ble to ganger nordisk mester på 200m fri (1977 og 1979) samt at hun også ble nordisk mester på 100m fri i 1979.

Under EM 1977 i Jönköping, Sverige svømte hun inn til to 6.-plasser på henholdsvis 100m fri (hvor Lene Jenssen tok 5.-plass) og 200m fri, pluss at det norske laget (Lene Jenssen, Guri Kogstad, Grethe Mathisen og Bente Eriksen) på 4x100m fri tok en 4.-plass.

Kogstad er også 16 ganger (12 frisvømming – 4 butterfly) individuell norsk mester i senior-NM i årene 1977-1980. Hun forbedret også flere norske svømmerekorder i frisvømming inkludert også nordiske rekorder på 100m og 200m langbane frisvømming.

I NM i svømming kortbane 1978 i Oslo ble hun enstemmig tildelt Porsgrunds Porselænsfabriks Ærespris for 1977 av Norges Idrettsforbund for sin sterke plassering i EM 1977 i Jönköping.

Etter endt aktiv karriere var hun en tid organisasjons-/general -sekretær i det norske friidrettsforbundet.

Senere svømte hun noen veteran-konkurranser og satte også der noen nasjonale svømmerekorder.

## Medaljer i norske mesterskap

## Referanser


## Kilder
* medley.no: Medaljevinnere NM svømming

## Se også
* Norgesrekordhistorikk på 50 m fri
* Norgesrekordhistorikk på 100 m fri
* Norgesrekordhistorikk på 200 m fri
* Norgesrekordhistorikk på 400 m fri

## Eksterne lenker
* 
* 
* Kongepokal-vinnere i svømming på Svomming.no
Presbyter

**Presbyter** er en betegnelse fra gresk *pres'byteros* (*πρεσβύτερος* av *πρέσβυς*, presbus) som brukes om de eldste, især jødenes eldste medlemmer af synedriet, jf. menighetsforstander i oldkirken.

I den reformerte kirke, hvor man har prøvd å kopiere den første menighetens forfatning, står det ved siden av presten 12 presbytere, legfolk, som våker over kirketukten og styrer kirkens ytre forhold. Sammen med soknets prester utgjør de *Presbyterium*. Denne menighetsstrukturen er i nyere tid etterlignet i flere evangelisk-lutherske landskirker.

## Referanser
Chris Hondros

**Chris Hondros** (født 14. mars 1970 i New York, død 20. april 2011 i Libya) var en amerikansk Pulitzernominert fotograf. 

Hondros tilbrakte store deler av barndommen i Fayetteville i Nord-Carolina, der han ble uteksaminert fra Terry Sanford High School i 1988. Hondros studerte engelsk litteratur ved North Carolina State University. Etter eksamen fra universitetet i 1993, flyttet Hondros til Ohio hvor han fikk en mastergrad ved Ohio University School of Visual Communications. Han begynte sin karriere som fotograf ved *Troy Daily News* i Ohio før han returnerte til Fayetteville i 1996 for å arbeide ved *The Fayetteville Observer*, og for å være nærmere faren sin som døde av kreft i 2000. 

Hondros forlot *The Fayetteville Observer* i 1998 og bosatte seg i New York for å dekke internasjonale hendelser. Fra sin base i New York jobbet Hondros i de fleste av verdens store konfliktområder siden slutten av 1990-tallet, inkludert Kosovo, Angola, Sierra Leone, Afghanistan, Vestbredden, Irak og Liberia. Han dekket den liberiske borgerkrigen i 2003 og han fulgte senator John Kerrys presidentkampanje i 2004. Hans fotografier havnet på forsiden av tidsskifter som *[[Newsweek]]* og *[[The Economist]]*, *[[The New York Times]]*, *[[The Washington Post]]* og *[[Los Angeles Times]]*. Etter terrorangrepet 11. september 2001 tok Hondros flere bilder fra Ground Zero. Han arbeidet med katastrofer som orkanen Katrina og jordskjelvet som fant sted i Haiti i 2010. 

Den 18. januar 2005 ble en irakisk familie, som ikke stoppet ved en amerikansk kontrollpost i Tal Afar, forvekslet med en selvmordsbomber. Amerikanske soldater åpnet ild mot bilen de satt i, og begge foreldrene ble drept i skuddvekslingen. Ett av barna som satt i baksetet ble lam. Hondros tok flere bilder av situasjonen og som et resultat av den verdensomspennende oppmerksomheten ble den lamme gutten fløyet til USA for behandling ved et sykehus i Boston. Gutten ble drept i et bombeangrep fra opprørere kort tid etter at han kom tilbake til Irak etter behandlingen.

Den 20. april 2011 ble det rapportert at Hondros hadde blitt dødelig såret i et angrep utført av libyske regjeringsstyrker i Misrata mens han dekket den libyske borgerkrigen i 2011. Fotograf og journalist Tim Hetherington ble også drept i dette angrepet, som også såret to andre fotografer. Ifølge *The New York Times* døde Hondros senere av skadene som han ble påført i dette angrepet.

## Referanser


## Eksterne lenker
*
Phoebe Snow

**Phoebe Snow** (født 17. juli 1950, død 26. april 2011) var en amerikansk sanger, låtskriver og gitarist.

Snow vokste opp i Teaneck i New Jersey, der hun ble uteksaminert fra Teaneck High School. Hun begynte senere ved Shimer College i Mount Carroll i Illinois. Som student spilte hun akustisk gitar på forskjellige nattklubber i Greenwich Village.

Snow var i en kortere periode gift med Phil Kearns, og i desember 1975 fødte hun en alvorlig hjerne-skadet datter, Rose Valerie.

Snow gjennomførte flere turneer til Nord-Amerika, Storbritannia, Tyskland og Østen. 

Gjennom hele 1990-tallet hadde hun rekke opptredener på radio-programmet til Howard Stern. Snow har opptrådt sammen med en rekke kjente artister som f.eks. Lou Rawls, Ladysmith Black Mambazo, Dave Grusin, Garland Jeffreys, Donald Fagen, Paul Simon, Billy Joel, Queen, Hiroshi Fujiwara, Jackson Browne, Dave Mason, Linda Ronstadt, Bonnie Raitt, Michael McDonald, Boz Scaggs, Cyndi Lauper, Roger Daltrey, Chaka Khan, Laurie Anderson og flere andre. 

Snow mottok utmerkelsen Cultural Achievement Award i mai 1998 fra borgermester i New York Rudolph Giuliani. Hun var også mottaker av flere andre utmerkelser.

Snow fikk en hjerneblødning den 19. januar 2010 og gled inn i koma, hvor hun utviklet blodpropp, lungebetennelse og hjertesvikt. Snow døde 26. april 2011 i Edison i New Jersey, 60 år gammel.

## Referanser


## Eksterne lenker
* 
* 
* Biography at her official Web site 
* Unofficial fan site
* ''Soul Covers'' by Michael Awkward featuring research on Phoebe Snow
Svømming under VM i svømmesport 2011 – 400 meter fri kvinner

**400 meter fri kvinner** var en svømmeøvelse som ble arrangert under VM i svømming 2011. Både forsøksheatene og finalen fant sted 24 juli.
Norge var representert ved Cecilie Johannessen som kom på 27.-plass i kvalifisertingsheatene og dermed ikke kvalifiserte seg for videre deltagelse i øvelsen.

## Medaljevinnere

## Rekorder
Før konkurransen, var de gjeldende verdens- og mesterskapsrekordene som følger:

Ingen ny verdens- eller mesterskapsrekord ble satt under konkurransen.

## Resultatene
### Forsøksheatene

38 svømmere deltok i 5 heat. De 8 svømmerne med de beste tidene kvalifiserte seg til filnalen:

### Finale
Finalen ble avholdt kl. 18.50.

## Referanser


## Eksterne lenker
* VM i svømming 2011: Deltagerliste 400 kvinner fri  fra  OmegaTiming.com 23. juli 2011
Modum Sparebank

**Modum Sparebank** (27. februar 1841 – 1. april 2022) var en sparebank med hovedkontor i Vikersund i Modum, som i dag er en del av SpareBank 1 Sørøst-Norge. Banken hadde også kontorer i Drammen, Hokksund og Åmot.

Banken skiftet i 2016 navn til **SpareBank 1 Modum** og ble i 2022 innfusjonert i SpareBank 1 Sørøst-Norge.

## Referanser


## Eksterne lenker
*
Fjellfinnenes nasjonalsang

***«Fjellfinnenes nasjonalsang»*** er et skillingstrykk som sto trykket i visesamlingen «Luren». Melodien er «Hvor herligt er mitt fødeland».

## Teksten

**1.**Hvor herligt er mitt fødeland ei roser jeg de fremmede riker,
på Norges fjell jeg best meg liker thi der jeg er den frie mann.
Skjønt her er skarpt og goldt og øde min kjære rein dog finner føde,
hva fordrer jeg vel mere enn fullkommen mose for min rein.

**2.**Mitt reinsdyr er min beste venn min rikdom er min lærredshytte,
med ingen konge vil jeg bytte skjønt jeg er fremmed uten hjem.
Fra krigens larm meg Gud bevarer her sitter jeg så trygt for farer
her føler jeg meg alltid vel blant mine rein på høye fjell.

**3.**Min Skapers og min Kongens navn stå begge skrevne dypt i bringen
jeg ellers kymrer meg om ingen og føler heller intet savn.
Den Herre som meg kjær er vorden regjerer over hele jorden
han fører meg den steile vei jeg vandre må o rein for deg.

**4.**Min vinterdag er måneskinn hvortil seg nordlysflammer knytte
hvor deiligt da omkring min hytte hvor herligt da at være fin.
Når reinen trives og blir flere hva kan jeg da vel ønske mere
når møyen kronet er med hell hvor herligt er da ei mitt fjell.

**5.**På fjellet er mitt rette hjem dit når ei verdens sorg og plager,
der går jeg trygt hvor jeg behager min ski meg fører sikkert frem.
Min rein meg fører, føder, kleder og skaffer meg så mangen gleder
jeg er den lykkeligste mann, ja herligt er mitt fødeland.

## Se også
*Sámi soga lávlla
## Kilder
*«To skilling for en sang» av Torunn Eriksen, Universitetsforlaget 1981
*
Evenkij-demningen

**Turukhansk-demningen** (russisk: Туруханская ГЭС &ndash; *Turukhanskaja GES*) er en planlagt oppdemming av elva Nedre Tunguska, med et tilhørende vannkraftverk. Kraftverket ville blitt et av verdens største målt etter installert effekt. Planene har vært å installere en ytelse på inntil  eller  MW. Dammen skulle ligge 120 km oppover elva fra utløpet i Jenisej, i Evenki autonome område, nord i det meget store Krasnojarsk kraj (som grovt sett dekker Jenisej-vassdraget).

Planen ble første gang kunngjort av Nikita Khrusjtsjov 18. oktober 1961 ved Sovjetunionens kommunistiske partis kongress. Prosjektet fikk ny aktualitet i 2001, men har per 2020 fortsatt ikke hatt prioritet.

Demningen skulle bli 200-206 meter høy. Reservoaret som demmes opp skulle bli om lag 9&nbsp;400 km² stort og 45 km³ i volum, verdens største kunstige reservoar. Vannmengden var beregnet å kunne nå 70&nbsp;000 m³/sek. Området er preget av taiga og er tynt befolket.

## Referanser


## Eksterne lenker
* Rushydro – operatørselskapets websider.
* Laboratorija Novostei – «Largest hydro electric power station to be built in Evenkia», 27. juli 2006.
Muju vannkraftverk

**Muju vannkraftverk** er et pumpekraftverk som utnytter vannkraft i Sør-Korea. Det har en installert produksjonskapasitet på 600 MW basert på kunstig vannreservoar. Det stod ferdig utbygd i 1996.

## Se også
* Liste over verdens største vannkraftverk

## Referanser
Dnisterdemningen

**Dnister-demningen**, er en demning og et vannkraftverk i elva Dnister i Ukraina. Kraftverket har en installert effekt på 2&nbsp;268 MW. Anlegget ble påbegynt i 1983 og stod ferdig utbygd i 2008. 

Anlegget må ikke forveksles med Dnistrovska vannkraftverk, tidvis kalt Dnister vannkraftverk.

## Eksterne lenker
* Ukraine eyeing Dniester electric power station – New Europe, 24. mars 2008.
Dnister vannkraftverk

**Dnister vannkraftverk** kan sikte til to ulike kraftverk i elva Dnister i Ukraina:

* Dnister-demningen, ferdigstilt 2008, et pumpekraftverk med effekt 2&nbsp;268 MW.
* Dnistrovska vannkraftverk, også kalt *Dnister vannkraftverk*, med effekt 702 MW.
Krementsjukdemningen

**Krementsjuk-demningen**, også kalt *Krementsjug* og kjent under seriebetegnelsen **Dnipro 3**, er en demning med et vannkraftverk som får vann fra elva Dnipro i Ukraina. Det ligger ved byen Krementsjuk (Krementsjug), og demmer opp Krementsjuk-reservoaret med et areal på , og et volum på . 

Dette er en såkalt jordfyllingsdam med betong spillvei. Demningens vannfront er 11,3 km lang, og vannfallet inntil 17 meter. Vannføringen er om lag . Vannet gir ikke bare kraft til Krementsjuk vannkraftverk, men også til kraftverkene ved Dneproges, Dneprodzjerzjinsk og Kakhovka. Det er gravd ut en underjordisk vanntunnel fra reservoaret til Kanev.

Den installerte totaleffekten er på 625 MW. Anlegget stod ferdig allerede i 1959, og har en årsproduksjon på inntil 1,5 TWh elektrisk kraft.

## Eksterne lenker
* The Free Dictionary – artikkel om anlegget.
Café Utsikten

**Café Utsikten** også kalt **Thalèn**, var en friluftskafé i Ekebergskråningen ovenfor Sjømannsskolen i Kongsveien, Oslo. Det har vært drevet kafé-virksomhet her siden 1920-tallet, stedet het da Thalén. De siste par årene har stedet ikke vært i drift.

Den lille kafe-bygningen stammer ikke fra Jubileumsutstillingen på Frogner i 1914 som har vært hevdet i avisartikler (Aftenposten), men det gjør derimot den opprinnelige Ekebergrestauranten som ble satt opp i 1917.

Gjennom kafeområdet renner Jomfrubråtbekken fra Ekebergsletta ned til fjorden.

## Litteratur
* Knut Are Tvedt: Oslo byleksikon, Kunnskapsforlaget 2010, side 605, ISBN 978-82-573-1760-7

## Referanser

 
## Eksterne lenker
* Om Utsikten på sidene til Bekkelagshøgda lokalhistoriske forening - historie 
* Om Utsikten på sidene til Bekkelagshøgda lokalhistoriske forening - bilder
Wei Yan

**Wèi Yán** (hanzi: 魏延; født i Yiyang, i dag i Tongbai i Henan, død 234), stilnavn **Wéncháng ** (文長), var en kinesisk general for riket Shu Han aktiv i slutten av Han-dynastiet og begynnelsen av de tre rikers tid i Kinas historie. Han ble en av krigsherren Liu Beis soldater da sistnevnte flyktet til Jingzhou for å søke beskyttelse hos den lokale krigsherren Sun Quan i 208. I 211 hadde Wèi blitt forfremmet til general under Liu Beis erobring av Yizhou (deler av dagens Sichuan og Chongqing). Hans talent og suksess i kamper hjelp ham med å bli en av Beis fremste generaler i løpet av bare en kort periode. Siden ble Wèi utnevnt til administrator av Hanzhong og regional områdekommandant i 219. 

Ifølge Chen Shous *[[Sanguo Zhi]]* var Yán en veldig arrogant mann, og andre pleide å unngå ham. Andre trodde at han var en aggressiv person som var uforenlig med Shu Han-kansleren Zhuge Liangs strategier og metoder. Videre førte Yáns personlighet til at Yang Yi, en av Shu Han viktige embedsmenn, foraktet og fryktet ham, og de to klarte bare såvidt å unngå å kjempe mot hverandre. Til slutt mistet Wèi Yán sitt liv og sin familie i denne personlige konflikten. 

I *[[Beretningen om de tre kongedømmer]]* av Luo Guanzhong blir historien om Wèi Yán noe forandret. Zhuge Liang var her overbevist om at Yán ville gjøre opprør, noe han også gjorde etter Zhuges død i nordekspedisjonene, men Zhuge hadde lagd en hemmelig plan for å hindre dette opprøret før han døde, og Ma Dai, som først hadde støttet Wèis opprør, drepte Wèi ifølge Zhuges plan.
Tishrin-demningen

**Tishrin-demningen** er en demning med vannkraftverk i Eufrat-vassdraget i Syria. Installert total vannkrafteffekt er 630 MW, fordelt på 3 turbiner. Det stod ferdig utbygd i 1999, etter åtte års byggearbeider. Årsproduksjonen er inntil 1,6 TWh.

Det er 3 demninger på Eufrat i Syria. I rekkefølge ovenfra er de: Tishrin-demningen (630 MW), Tabaqah-demningen (800 MW) og Baathdemningen (81 MW).

## Se også
*Liste over verdens største vannkraftverk
Franz Dieckmann

**Franz Wilhelm Bernhard Dieckmann** (født 1865 eller 1875, død 1944) var en tysk politiker fra Deutsche Zentrumspartei. Dieckmann var Landeshauptmann i provinsen Westfalen i Fristaten Preussen. Han var også direktør i Landesversicherungsanstalt, men ble avsatt fra begge embedene under nasjonalsosialistenes maktovertagelse i april 1933.
21. etappe av Tour de France 2011

**21. etappe av [[Tour de France 2011]]** var den siste etappen og det var en 95 km lang flat etappe. Den ble kjørt søndag den 24. juli fra Créteil til Champs-Élysées i Paris. Før etappen ble det holdt et minutts stillhet på grunn av terrorangrepene i Norge.

Mark Cavendish vant foran Edvald Boasson Hagen. Det var Cavendishs tredje seier på rad på avslutningsetappen på Champs-Élysées, hans femte i 2011-utgaven av Tour de France, og hans 20. etappeseier totalt.

## Spurt- og klatrepoeng
### Spurt (Paris 59,5 km)

### Målgang

## Referanser


## Eksterne lenker
*  Etappeside  på letour.fr 
*  Etappeside  på letour.fr
Langyashan vannkraftverk

**Langyashan vannkraftverk** (Langja Shan) er et vannkraftverk i provinsen Anhui, i det nordlige Kina. Anlegget ble ferdigstilt i 2007, med en installert effekt på 600 MW etter senere utvidelser. Dette er et såkalt pumpekraftverk.

## Se også
*Liste over verdens største vannkraftverk
Bajina Basta vannkraftverk

**Bajina Basta vannkraftverk** er et vannkraftverk i elva Drina, i det vestlige Serbia. Anlegget ble påbegynt i 1966 og senere utvidet med ferdigstillelse i 1982, med en installert effekt på 614 MW. Dette er et såkalt pumpekraftverk. Maksimal årsproduksjon er beskjedne 190 GWt elektrisk kraft.

## Se også
*Liste over verdens største vannkraftverk

## Referanser
Kaprun vannkraftverk

**Kaprun vannkraftverk**, også kjent under betegnelsen ***Limberg I – II***, er et vannkraftverk i sideelva Kapruner Ache til elva Salzach, i Salzkammergut i det sentrale Østerrike. Anlegget ble påbegynt i 1948 ferdigstilt i  1955, med en installert effekt på 813 MW. Maksimal årsproduksjon er 740 GWt elektrisk kraft. Det er underveis utbedringer som ferdigstilles i 2012. Dette er et såkalt pumpekraftverk.

## Se også
*Liste over verdens største vannkraftverk

## Eksterne lenker
Karl-Friedrich Kolbow

**Karl-Friedrich Kolbow** (født 20. november 1899 i Schwerin, død 24. september 1945 i Thorée-les-Pins) var en tysk nazist og SA-offiser som fra 1933 til 1944 var Landeshauptmann i provinsen Westfalen. Som sådan var han ansvarlig for gjennomføringen av det Tredje rikes raseideologi. Kolbow var formann i Westfälischen Heimatbundes og en talsmann for den nazistiske *[[Heimatbewegung]]*.

Han deltok i første- og andre verdenskrig. Han meldte seg tidlig inn i NSDAP og SA hvor han i sistnevnte nådde graden Obersturmbannführer.

I 1944 havnet han i unåde hos ledelsen i Hitler-Tyskland etter å ha sendt et kritisk brev til ledelsen. Han unnslapp dødsstraff og ble sendt til fronten som menig soldat. Han døde i krigsfangenskap.

## Referanser
Midt-Dnipro-demningen

**Midt-Dnipro-demningen** er en demning med et vannkraftverk som får vann fra nedre løp av elva Dnipro i sørlige Ukraina. Det ligger ved byen Kamjanske i regionen Dnipropetrovsk, og demmer opp Kamjanskereservoaret med et areal på 2460 km². Vannfallet er vertikalt inntil 12,6 meter og vannføringen om lag 24 400 m³/sekund. Vannet får også noe kraft fra Krementsjukreservoaret lengre oppe i elva.

Den installerte totaleffekten er på 352 MW. Anlegget stod ferdig i 1964, og har en årsproduksjon på inntil 1,25 TWh elektrisk kraft.

## Eksterne lenker
*
Mats Paulson

**Mats Paulson**, registrert som **Maths Paul Ingemar Paulsson**, (født 28. januar 1938 i Linköping, død 19. september 2021 i Saltsjöbaden) var en svensk komponist, lyriker, kunstner og visesanger. Hans første LP, *Tango i Hagalund*, ble gitt ut i 1964. Han slo igjennom med «Visa vid vindens ängar» på albumet *En stad, en morgon* i 1966.

## Biografi
Paulson studerte idéhistorie og kunstvitenskap ved Stockholms universitet.

Han debuterte som artist på Nalen i Stockholm i 1961 og opptrådte deretter på restauranter mellom 1962 og 1965 over hele Sverige, fra Malmö til Luleå. I 1962 spilte han inn sin første grammofonplate, «En vårballad», på 
grammofonavdelningen til Europafilm. Etter et möte med Lulu Ziegler i København i 1964 begynte han å skrive sanger til henne.

Paulsons første LP, *Tango i Hagalund*, ble utgitt 1964. Han slo igjennom med «Visa vid vindens ängar» på albumet *En stad, en morgon* i 1966. Siden da ga han ut flera plater og skrev hundrevis av viser, blant annet «Barfotavisan» og «Baggenslåten». Paulson har samarbeidet med blant annet Håkan Hellström, Alexander Rybak og Linda Pira. Philip Keith Nelson oversatte mange av Paulsons sanger til engelsk.

## Utvalgt diskografi
**Album**
* 1964 – *Tango i Hagalund*
* 1966 – *En stad, en morgon*
* 1967 – *Visor från Sörgården*
* 1968 – *Songs and letters of Joe Hill*
* 1973 – *Gyllne morgon*
* 1974 – *Barfota*
* 1975 – *Sjung av hjärtat sjung*
* 1976 – *Hultmans solskenssånger*
* 1978 – *Visor vid Vindens Ängar*
* 1979 – *Mats Paulson sjunger Evert Taube*
* 1981 – *Stadens sångare*
* 1986 – *En målares melodi*
* 1988 – *Sången om sommaren*
* 1990 – *Sommarlov, vilken härlig tid!*
* 1991 – *Sundbornssviten*
* 1992 – *Det går en vind*
* 1992 – *Smultron*
* 1994 – *Mot väggen*
* 1996 – *Låt mig hålla din fot i min hand!*
* 1997 – *Årstider*
* 1997 – *Mats Paulsons bästa* (samlealbum)
* 1998 – *Mats Paulson i Sundborn*
* 2000 – *Visor
* 2010 – *I ditt sommarhus*
* 2011 – *Visa vid vindens ängar – Alexander Rybak sjunger Mats Paulson*


*'Tolkninger av andre artister:'''
Blant artister som har tolket Paulsons låter kan nevnes: Scandinavian Five, Contry Four, Gustav Winckler, Birgitte Grimstad, Staffan Percy, Lasse Lönndahl, Sylvia Vrethammar, Lasse Stefanz, Mats Rådberg, Håkan Hellström, Alexander Rybak, Rebecca, ExeVox (kor i Exeter, England) og Linda Pira.

## Priser og utmerkelser
*1965 – Mgasinet "Hennes" årlige stipendium "Lyckogaloschen"
*1967 – LO's Kulturstipendium
*1967 – Byggnadsarbetareförbundets Kulturpris
*1967 – Linköpings stads Kulturpris
*1975 – Fred Winters minnesfond
*1991 – Evert Taube-stipendiet, Tidskriftet "Vi"
*1991 – "Årets Bellman" på Gröna Lund
*1993 – SKAP:s Evert Taubestipendium
*2010 – Nils Ferlin-Sällskapets trubadurpris

## Referanser


## Eksterne lenker
* 
* 
*
John Walker (musiker)

**John Walker** (født 12. november 1943 i New York City, død 7. mai 2011 i Los Angeles, California) var en amerikansk sanger, låtskriver og gitarist, best kjent som grunnleggeren av bandet The Walker Brothers, som hadde sin største suksess i USA på 1960-tallet.

Fra 1957 og utover jobbet Walker som vokalist og gitarist sammen med sin søster Judy, som duoen John og Judy. Søsknene spilt inn flere singler mellom 1958 og 1962. Walker opptrådte også i forskjellige nattklubber i Los Angeles. Walker dannet The Walker Brothers (opprinnelig kalt The Walker Brothers Trio) i 1964, med seg selv som vokalist og gitarist. Walker har utgitt sin selvbiografi *The Walker Brothers: No Regrets – Our Story*. The Walker Brothers ble splittet opp i 1968, kort tid etter en turné i Storbritannia i 1967. Han turnerte Storbritannia igjen i 2009.

Walker var gift fire ganger. Han giftet seg med den amerikanske popsangeren Kathy Young i 1965, de ble skilt i 1968. I 1971 giftet han seg med Julie Parker-Cann, de skilte seg få år senere. Han giftet seg for tredje gang med Brandy Nielsen i 1980, og de tok ut skilsmisse i 2003. I desember 2003 giftet han seg for fjerde gang, nå med en sanger som hadde deltatt på hans turné. I 2010 ble Walker diagnostisert med leverkreft, som han døde av i sitt eget hjem i Los Angeles den 7. mai 2011.

## Referanser


## Eksterne lenker
* 
*
Gerard Smith

**Gerard Smith** (født 1974, død 20. april 2011) var en amerikansk billedkunstner og musiker.

Smith spilte inn et album med originalmusikk som fikk navnet A Rose Parade. Smith var en selvlært musiker som spilte piano, bass, orgel og klassisk gitar. Han var medlem av det berømte bandet TV On The Radio som var basert i Brooklyn. Smith studerte kunst og kunsthistorie ved universitetet. Smith døde i en alder av 36 år i april 2011 av lungekreft, og han etterlot seg sønnen Julian.

## Referanser


## Kilder
* Garth Cartwright, "Gerard Smith obituary", The Guardian, (June 2, 2011), accessed June 6, 2011.

## Eksterne lenker
*
Wencheng

**Wencheng** (kinesisk: 文成县; pinyin: *Wénchéng Xiàn*) er et fylke i byprefekturet Wenzhou i provinsen Zhejiang i Folkerepublikken Kina.

Folketallet var på  innbyggere i 1999.

## Referanser


## Eksterne lenker
* Lokalregjeringens hjemmesider
Hangyong passasjerjernbane

**Hangyong passasjerjernbane** (kinesisk: 杭甬客运专线) er en høyhastighetsjernbanestrekning i Folkerepublikken Kina. Den løper fra Hangzhou og Ningbo, en strekning på om lag 150 kilometer, og den skal kunne ta togtrafikk i hastigheter på opptil 350&nbsp;km/t.

Strekningen ble åpnet for trafikk 30. juni 2013.
Nora Subschinski

**Nora Subschinski** (født 5. juni 1988 i Berlin) er en profesjonell tysk stuper som har deltatt i flere internasjonale konkurranser.

Subschinski deltok i 10 meter synkronstup i Sommer-OL 2004 og hun deltok i samme øvelse i VM i svømming 2007 hvor hun vant bronse. Hun havnet på fjerdeplass i kvinnenes 10 meter synkronstup i Sommer-OL 2008. I VM 2011 i Shanghai vant hun bronsemedalje sammen med Christin Steuer i synkronstup.

## Referanser


## Eksterne lenker
* 
*
John Walker

**John Walker** er navnet til flere personer:

* John Walker (fotballspiller)
* John Walker (friidrettsutøver)
* John Walker (musiker)
* John Walker (roer)

## Se også
* John Walker Lindh
* Johnnie Walker
Segregering (partikler)

**Segregering** er tendensen partikler av granulært materiale har til å skille seg fra en opprinnelig homogen blanding, basert på forskjeller i størrelse, tetthet, form eller andre egenskaper ved partiklene. I en blanding av grovere og finere partikler, vil for eksempel vibrasjon føre til at de grovere partiklene samler seg på toppen, og de finere på bunnen.
Provinzialrat (den britiske okkupasjonssone)

**Provinzialrat** var en politisk forsamling innenfor den britiske okkupasjonssonen i den tidligere provinsen Westfalen og den fremtidige tyske delstaten Nordrhein-Westfalen. Forsamlingen ble opprettet i 1946 som et rådgivende organ for den britiske militære administrasjonen.
Ruhrkessel

**Ruhrkessel** («Ruhrgryta»), eller **Ruhrlommen** er betegnelsen for et omringningsslag som foregikk i og omkring Ruhrområdet i Tyskland i mars og april 1945. Slaget markerte avslutningen på den organiserte motstanden ved Vestfronten under andre verdenskrig. Ved slagets avslutning var mer enn  tyske soldater blitt tatt til fange.

## Bakgrunn
Etter at de allierte hadde lyktes i å krysse Rhinen 23. og 24. mars 1945, rykket de hurtig fram nord og sør for Ruhrområdet.

1. april ble omringningen av de tyske styrkene sluttet ved at allierte møttes ved Lippstadt. I nord rykket britiske og canadiske styrker fram, og videre inn i Tyskland, og tilsvarende rykket amerikanske styrker videre fram i sør.

Inne i det omringede området var det millioner av sivile og mer enn  tyske soldater fra Armégruppe B under kommando av Walter Model. Armégruppe B besto hovedsakelig av restene av 21 tidligere divisjoner.

## Eksterne lenker

* «How the Allies encircled the Nazis | Ruhr Pocket, 1945», video fra Imperial War Museums
Melke

**Melke** kan referere til:

* Sæd hos hannfisk
* Melking («å melke»), prosessen hvor man får melk fra en ku, geit eller andre melkgivende dyr

## Se også
* Melk (andre betydninger)
Pride Fighting Championships

**Pride Fighting Championships** (forkortet **Pride** eller **Pride FC**) var en japansk MMA-organisasjon med hovedkontor i Tokyo. Organisasjonen holdt sitt første stevne 11. oktober 1997 i Tokyo Dome. 

August 2002 arrangerte Pride i samarbeid med K-1 stevnet Pride Shockwave/Dynamite! på Olympiastadion i Tokyo. Med et tilskuerantall på  mennesker satte stevnet rekorden på et MMA-stevne. Året etter satte stevnet Pride Final Conflict 2003 rekorden for antall tilskuere tilstede på et MMA-stevne med  tilskuere.
Våren 2007 ble Pride kjøpt av eierne av UFC, og ble året etter avløst av den nyopprette organisasjonen DREAM.

## Regler
Kampene bestod av tre runder, hvorav den første varte i ti minutter, den andre og den tredje varte i fem minutter. Pausene mellom hver runde var på to minutter.

Under stevnene avholdt i USA ble regler fastsatt av delstaten Nevada som NSAC Unified MMA brukt. Det innebar at ikke-tittel kamper bestod av tre fem-minutters runder og tittel-kamper bestod av fem fem-minutters runder, med pause på seksti sekunder mellom rundene.

Ringen benyttet i Pride var kvadratformet og målte 7 meter i lengde (ca 23 fot).

### Vektklasser
*Tungvekt (over 93 kg / 205 pund)
*Mellomvekt (93 kg eller under / 205 pund)
*Weltervekt (83 kg eller under / 183 pund)
*Lettvekt (73 kg eller under /  161 pund)

## Profiler
### Tungvekt
* Fjodor Jemeljanenko (Siste Pride FC Tungvekt Championship og Pride FC 2004 Tungvekt Grand Prix Champion, ubeseiret i Pride.)
* Antonio Rodrigo Nogueira (Første Pride FC Tungvekt Championship og Pride FC Interim Tungvekt Championship)
* Mirko Filipović (Pride FC 2006 Åpent Vekt Grand Prix vinner)
* Mark Coleman (Pride FC 2002 Åpen Vekt Grand Prix vinner)
* John Olav Einemo

### Mellomvekt
* Wanderlei Silva (Første Pride FC Mellomvekt Champion og Pride FC 2003 Mellomvekt Grand Prix vinner, flest seiere og knockouts i Pride's historie)
* Mauricio Rua (Pride FC 2005 Mellomvekt Grand Prix vinner)
* Hidehiko Yoshida (Pride FC 2003 Mellomvekt Grand Prix Semi-finalist)
* Kazushi Sakuraba (Pride FC 2000 Åpen vekt klasse Grand Prix Semi-finalist)
* Quinton Jackson (Pride FC 2003 Mellomvekt Grand Prix deltager)

### Weltervekt
* Dan Henderson (Eneste Pride FC Welterweight Championship og Pride FC 2005 Welterweight Grand Prix vinner, siste Pride FC Mellomvekt Champion)

### Lettvekt
* Joachim Hansen

## Eksterne lenker
*
Benelli Nova

**Benelli Nova** er en italiensk pumpehagle fra våpenprodusenten Benelli.

Våpenet kommer med stokk i syntetisk materiale forsterket med stål. Det leveres i to modeller, standard «Nova» for jakt og «Tactical» for selvforsvar, samt varianten Benelli Supernova.
Luftangrepene mot Ruhrområdet

**Luftangrepene mot Ruhrområdet** var en rekke flyangrep, som ble foretatt av krigsfly fra britiske og amerikanske allierte mot Ruhrområdet under andre verdenskrig. Luftoffensivens strategi var å hindre produksjon og transport av produkter innenfor våpenindustrien som var viktige for den tyske krigføringen. Angrepene rettet seg også mot krigsmoralen til den tyske sivilbefolkningen ved å angripe økonomiske virksomheter.

Grunnet dens sentralt viktige økonomiske betydning, ble første planlegging av en luftkrig i Ruhrområdet påbegynt allerede ved slutten av første verdenskrig. Den allierte bombingen begrenset seg ikke til Siedlungsverband Ruhrkohlenbezirk, men omfattet etterhvert hele dagens metropolområde i Rhein-Ruhr. Teppebombingen nådde sitt høydepunkt i årene 1943 og 1944, deriblant under det 5 måneder lange **slaget om Ruhr**. Etter *[[Ruhrkessel]]* og invasjonen av Ruhrområdet i april 1945 endte luftangrepene. Ødeleggelsene og gjenoppbyggingen hadde mange, fortsatt merknare og tidvis omdiskuterte ringvirkninger. Avfallshåndtering og uskadeliggjøring av eksplosiver pågår ennå den dag idag som en konsekvens av luftangrepene.
Yunhe (Lishui)

**Yunhe** (kinesisk: 云和县; pinyin: *Yúnhé Xiàn*) er et fylke i byprefekturet Lishui i provinsen Zhejiang i Folkerepublikken Kina.

Befolkningen var på  innbyggere i 1999.

## Administrative enheter
**Storkommuner:**
*Yunhe (云和镇); Chongtou (崇头镇); Jinshuitan (紧水滩镇); Shitang (石塘镇);
**Kommuner:**
*Chishi (赤石乡); Dawan (大塆乡); Dayuan (大源乡); Huangyuan (黄源乡); Shapu (沙铺乡); Yunfeng (云丰乡); Yuntan (云坛乡); Zhucun (朱村乡); Anxi for she-folket (安溪畲族乡); Wuxi for she-folket (雾溪畲族乡).

## Referanser


## Eksterne lenker
* Lokale hjemmesider
Songyang

**Songyang** (kinesisk: 松阳县; pinyin: *Sōngyáng Xiàn*) er et fylke i byprefekturet Lishui i provinsen Zhejiang i Folkerepublikken Kina.

Befolkningen var på  innbyggere i 1999.

## Kulturminner
Pagoden til Yanqing-tempelet (*Songyang Yanqing si ta*, 松阳延庆寺塔) i landsbyen Tashixia vest i fylket ble i 2006 oppført på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmesider
Jingning She

**Jingning** for she-folket (kinesisk: 景宁畲族自治县; pinyin: *Jǐngníng shēzú Zìzhìxiàn*) er et autonomt fylke i byprefekturet Lishui i provinsen Zhejiang i Folkerepublikken Kina.

Befolkningen var på  innbyggere i 1999.

## Administrative enheter
**Storkommuner:**
*Hexi (鹤溪镇); Bohai (渤海镇); Dongkeng (东坑镇); Shawan (沙湾镇); Yingchuan (英川镇);
**Kommuner:**
*Biaoxi (标溪乡); Chencun (陈村乡); Chengzhao (澄照乡); Dadi (大地乡); Daji (大际乡); Dajun (大均乡); Dashun (大顺乡); Geshan (葛山乡); Jiadi (家地乡); Jingnan (景南乡); Jinzhong (金钟乡); Luci (鸬鹚乡); Maoyang (毛洋乡); Meiqi (梅岐乡); Qiulu (秋炉乡); Waishe (外舍乡); Wutong (梧桐乡); Yanxi (雁溪乡); Zhengkeng (郑坑乡).

## Referanser


## Eksterne lenker
* Lokalregjeringens hjemmesider
Liandu

**Liandu** (kinesisk: 莲都区, pinyin: *Liándū Qū*) er et bydistrikt i byprefekturet Lishui i provinsen Zhejiang i Folkerepublikken Kina. Det har et areal på 1.502,10 km² og teller 373.800 innbyggere (2005). 

## Eksterne lenker
* Infoside